 Hadaba madaxwaynaha DDSI mudane Cabdi Maxamuud Cumar ayaa xubnahan warbixin dheer oo dhinacyo badan taabanaysa ka siiyay xaaladaha guud ee deegaanka iyo marxaladihii siyaasadeed ee uu soomaray gaar ahaan xaaladaha abaarta ee hadda ka taagan qaarka mid ah degmooyinka deegaanka, Madaxwaynaha ayaana si mug leh uga warbixiyay dadaalada ay xukuumada DDSI oo kaashanaysa dawlada federaalka u gashay sidii shacabka deegaanka ee ku nool degmooyinka abaaruhu saameeyeen looga samata bixin lahaa saamaynta abaaraha , Wuxuuna madaxwaynahu tilmaamay in gobolada qaar aanu roobkii la filayay aan la helin 2dii sano ee ugu danbeeyay taasina ay keentay in ay saamayn ku yeelato nolosha dadka iyo duunyada,Sidoo kale wuxuu madaxwaynuhu sharax dheer ka bixiyay mashaariicaha waawayn ee sanadihii ugu danbeeyay laga hirgaliyay deegaanka gaar ahaan mashaariicaha dhinaca biyaha, kuwaasi oo dayr adag uga noqday bulshada xaaladaha abaarta 